Diari Oficial de la Generalitat Valenciana


Sumari del DOGV 3436, del 17-02-1999 (1999/580)

Notificació als interessats de la proposta de resolució administrativa de contracte de compravenda, per no ocupació dels habitatges pels seus titulars com a domicili habitual i permanent.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3436

Data del DOGV
:   17-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/580


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la proposta de resolució administrativa de contracte de compravenda, per no ocupació dels habitatges pels seus titulars com a domicili habitual i permanent. [1999/L580]
  
En compliment del que disposa l'article 59.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú, mitjançant aquest anunci es notifica, a les persones interessades que s'indiquen, la proposta de resolució administrativa de contracte de compravenda, per no ocupació dels habitatges, pels seus titulars, com a domicili habitual i permanent.
  
Vistos els expedients de resolució administrativa de contracte de compravenda per no ocupació dels habitatges incoats contra els següents adjudicataris:
  
Expedient:V-RACNU-020/98.
  
Adjudicatari: Juan José Jiménez Cortés.
  
Codi de l'habitatge: 6731153748.
  
Adreça: M. Maria Rafols, núm. 21, porta 4.
  
Població: Algemesí.
  
Província: València.
  
Règim de cessió: compravenda.
  
Atès que aquests habitatges són de promoció pública de la Generalitat Valenciana.
  
Atès que en les dates mencionades aquests habitatges van ser adjudicats a les persones interessades que s'indiquen en cada cas.
  
Atès que amb les visites prèvies d'inspecció als habitatges de referència, s'acredita segons els informes adjunts d'inspecció, que els adjudicataris no ocupen els habitatges habitualment, i es troben aquests evidentment desocupats durant més de tres mesos seguits a l'any, amb incompliment de la seua funció social i de l'obligació que estableix l'article 27.1, paràgraf 1, del Reial Decret 2960/1976, de 12 de novembre, sobre text refós de la legislació d'habitatges de protecció oficial, article 107 del Decret 2114/1968, de 24 de juliol, en relació amb l'article 3 del Reial Decret 3148/1978, de 10 de novembre sobre política d'habitatge.
  
Atès, així mateix, que no ens consta que existia en aquests casos causa justa de desocupació.
  
Atès que les persones interessades no han presentat proves o formulat al·legacions o presentant-les no desvirtuen l'anterior.
  
Vist que segons aquesta normativa d'habitatges de protecció oficial i preceptes esmentats, els adjudicataris han de destinar els habitatges a domicili habitual i permanent, existint, a efectes legals, domicili permanent quan constitueix residència del seu titular bé com a propietari bé com a arrendatari. S'entén que existeix habitualitat en l'ocupació de l'habitatge quan no queda desocupat més de tres mesos seguits a l'any.
  
Vist que la Llei de Contractes de l'Estat en l'article 4 i el Reglament de Contractes de l'Estat en l'article 6, en la regulació dels contractes administratius qualifica com d'«administratius especials» els contractes que tinguen caràcter administratiu perquè així ho declare expressament una llei, estiguen vinculat a un servei públic o suposen una especial tutela d'interès públic per al desenvolupament del contracte.
  
Vist, així mateix, el que estableix les clàusules dels contractes corresponent on s'estableix específicament l'obligació dels adjudicataris de destinar els habitatges a domicili habitual i permanent amb l'abast vist anteriorment.
  
Vist que ha quedat acreditat el càrrec que justifica els expedients i, per això mateix, aquesta proposta de resolució és motivada segons els articles 89.3 en relació amb l'article 54.1.a de la Llei 30/1992.
  
Vistos els fets, les mencionades disposicions i les de general aplicació, l'instructor dels expedients en virtut de les facultats conferides formula a la Direcció General d'Arquitectura i Habitatge la següent proposta de resolució:
  
Primer
  
Que es donen com a resolts els contractes respecte dels adjudicataris i habitatges que s'indiquen en l'encapçalament i caldrà procedir seguidament al llançament de persones i desallotjament de mobles i béns. Així mateix, que es requerisca en la resolució a les persones interessades que ho efectuen en el termini de 48 hores (articles 93.2 i 95 de la Llei 30/1992).
  
Segon
  
Que en el cas que no es complisca l'anterior requeriment en el termini indicat, es procedisca al desallotjament forçós, amb la corresponent autorització judicial d'entrada a domicili (96.1.d, 96.3 i 100 de la repetida Llei 30/1992).
  
Notifiqueu aquesta proposta de resolució a les persones interessades en la forma legal, així mateix cal indicar que, si s'escau en l'escrit d'al·legacions hauran de figurar les dades de l'adjudicatari o ocupant i les de l'habitatge objecte del procediment.
  
València, 14 de gener de 1999.- El director d'administració del patrimoni: Matías Ruiz Peñalver.
  
Diligència: Assessoria Jurídica de Patrimoni fa saber a les persones interessades la notificació de la proposta de resolució dels mencionats expedients.
  
El grup 460051 correspon a la localitat de Algemesí.
  
València, 20 de gener de 1999.- L'Assessoria Jurídica de Patrimoni: Pedro Lucas Matheu.